125
Di noho humalia o nia daangada a God*
1 Digau ala e hagadagadagagee gi Dimaadua, le e hai gadoo be di Gonduu Zion,
dela e deemee di haga ngalungalua, gei e noho hua beelaa.
2 E hai be nia gonduu ala e daabui mai di waahale damana o Jerusalem,
deelaa gadoo di hai a God e daabui mai ana daangada dolomeenei,
ga hana hua dono hagaodi ai.
3 Digau huaidu la hagalee nnoo mau e dagi i hongo tenua o digau humalia,
maa nei bolo gaa hai beelaa, gei digau ala humalia holongo gaa hai nia mee huaidu.
4 Meenei Dimaadua, heia di humalia gi digau ala e humalia,
ala go digau ala e hagagila aga au haganoho.
5 Do madagoaa ma ga daaligi digau ala e hai nia mee huaidu,
daaligidia labelaa digau ala e huli gi daha mo oo ala.
Di aumaalia gi noho hua beelaa i baahi Israel!
* 125: Taahili dela e daahili go digau ala e hula gi Jerusalem belee daumaha i golo