93
Dimaadua la di King
1 Dimaadua la di King.
Mee e laagei gi nia mahi mo nia madamada.
Henuailala gu mau dangihi gi dono lohongo, gu deemee di ngalungalua.
2 Meenei Dimaadua, do lohongo king la nogo mau dangihi mai loo i taamada,
gaa dae mai gi dangi nei, gei Goe nogo i golo mai taamada.
3 Meenei Dimaadua, di llala di moana e ngoloolo, digaula e ngoloolo loo gi nua.
4 Dimaadua e dagi di langi i ono mogobuna.
Ono mogobuna koia e mahi i di ngoloolo o di moana,
ge koia e maaloo i nia beau llauehaa o di moana.
5 Meenei Dimaadua, au haganoho le e waalooloo hua beelaa,
gei do Hale Daumaha la koia e dabuaahia huoloo, gaa hana hua beelaa.